A palla ye un material muit barato y se fa servir ta muitos usos. Eventualment, puede estar alimento ta bells animals, pero l'uso mas freqüent en ganadería ye de fer-les de leito a las bestias y ta absorver, espardindo-la por o suelo d'a quadra ta que absorva parcialment a orina y a humedat d'o fiemo, o que disminuye o riesgo d'infeccions por l'obligau contacto d'os animals con as suyas deposicions. Tamién s'ha feito servir tradicionalment en atros campos, como a construcción: serviba ta cubillar bordas y cabanas, y tamién yera un component d'o tillo y de l'adoba.